  Майя Бывальцева Удмуртиысь кивалтэтлэн тӧроез Виктор Савельев муниципал кылдытэтъёслэн тӧрооссылы интыосын кивалтон интыужъёсы адямиосты быръён ужез ӝоггес ортчытыны ӵектӥз. Со сярысь вераськон мынӥз аппарат кенешонын, ивортэ «Удмуртия» агентстволэн корреспондентэз. «Муниципал кылдытэтъёслэн тӧрооссы толэзь пумозь командаосты, вань воштӥсьёсты юнматыны кулэ. Берло медаз вералэ ни, мынам одӥгез, мукетыз воштӥсе ӧвӧл шуыса. Ваньзы луыны кулэ, ваньзы асьсэлэсь ужоскетъёссэс быдэсъяны кулэ. Со сяна, муниципал поселениослэсь тӧрлыкъёссэс кылдытон понна поселениослэн но кивалтӥсьёссы быръемын луыны кулэ», — вераз Савельев. Тодэ вайытом, 18-тӥ куарусёнэ куара сётонъя огъя нуналэ Удмуртиын ёросъёсысь но поселениосысь депутатъёслэсь кенешъёссэс быръёнъёс ортчизы. Куарусён пумын элькунын ёрос кенешъёслэн радъян сессиоссы мынӥзы, отын ёросъёслэсь тӧрооссэс бырйизы. Коньывуон ӵоже поселениосын но кивалтӥсьёсты юнматыны кулэ. Тегъёс: Политика ВикторСавельев Удмуртия кивалтэт тӥрлык  